EkBass/fiwiki-20250220-pages-articles huggingface dataset:
Sasu Kaasinen

Sasu Kaasinen (s. 21. kesäkuuta 1990 Helsinki) on suomalainen kreikkalais- roomalaisen tyylin painija. Hän edustaa Helsingin Tarmoa, ja häntä valmentaa Ilpo Seppälä. 66 ja 74 kilogramman painoluokissa painiva Kaasinen voitti alle 20-vuotiaiden Euroopan mestaruuden vuonna 2009. == Elämä ja urheilu-ura == === Juniorien Euroopan-mestaruus === Kaasinen syntyi Helsingissä 21. kesäkuuta 1990. Painin Kaasinen löysi päiväkodissa opetetun nassikkapainin kautta.http://www.hs.fi/urheilu/artikkeli/HSn+Vuoden+lupaus+on+helsinkil%C3%A4inen+painija+Sasu+Kaasinen/1135251258370 Ensimmäisen kerran Kaasinen osallistui kansainväliseen arvoturnaukseen vuonna 2006, jolloin hän voitti kadettien (alle 17-vuotiaiden) Pohjoismaiden mestaruuden sarjassa 58 kg. Saman vuoden kadettien EM-kilpailuissa hän oli samassa sarjassa 18:s. Vuonna 2007 Kaasinen oli kadettien EM-kilpailuissa sarjassa 63 kg 14:s ja vuonna 2008 juniorien (alle 20-vuotiaiden) EM- kilpailujen sarjassa 66 kg 12:s. Vuoden 2008 juniorien MM-kilpailuissa Istanbulissa Kaasinen paini pronssiotteluun, jossa hävisi venäläisvastustajalleen. Lopputuloksissa hän sijoittui viidenneksi. Vuonna 2009 Kaasinen kilpaili juniorien EM-kilpailuissa Tbilisissä sarjassa 66 kg. Hän ylsi loppuotteluun, jossa voitti puolalaisvastustajansa jaksoin 2–0.http://yle.fi/urheilu/lajit/muut/2009/07/sasu_kaasinen_paini_nuorten_euroopan_mestariksi_1337519.html Kaasisesta edellinen suomalainen painin nuorten Euroopan mestari oli Jouko Salomäki vuonna 1982. Vuoden 2009 nuorten MM-kilpailuissa Kaasinen sijoittui sarjassa 66 kg kymmenenneksi. Hän hävisi kahdesti, kultamitalin voittaneelle iranilaiselle ja pronssia voittaneelle saksalaiselle.Kaasinen, Sasu (FIN) === Yleinen sarja === Kaasinen kilpaili ensimmäisen kansainvälisen arvoturnauksensa yleisessä sarjassa vuonna 2010. Hän osallistui Lahdessa sotilaiden MM-kilpailuihin, missä sijoittui sarjassa 66 kg seitsemänneksi. Vuonna 2011 hän kilpaili ensimmäisen kerran EM-kilpailuissa, joissa hän 66-kiloisten painoluokassa hävisi ensimmäisen ottelunsa lopulta pronssia voittanutta serbialaista Aleksandar Maksimovićia vastaan jaksoin 1–2.http://painiliitto.net/uutisarkisto_2011/28-02-2011_EMDortmund.php Vuoden 2011 Pohjoismaiden-mestaruuskilpailuissa Kaasinen sijoittui neljänneksi. === Yksityiselämä === Kaasinen on asunut koko elämänsä Itä-Helsingissä. Hän on opiskellut Eiran aikuislukiossa. == Saavutukset == * Juniorien (alle 20-vuotiaiden) Euroopan mestari 2009 (sarja 66 kg) * Kadettien (alle 17-vuotiaiden) Pohjoismaiden mestari 2006 (58 kg) * Suomen mestari 2011,http://yle.fi/urheilu/lajit/muut/paini/2011/02/janakkalassa_painittiin_uusia_mestareita_2393503.html SM-hopeaa 2009 ja SM-pronssia 2010 (66 kg)http://www.painiliitto.net/historia_ja_tilastot_07/sm2005-.phphttp://www.painiliitto.net/historia_ja_tilastot_07/sm2010-.php == Lähteet == * Profiili === Viitteet === == Aiheesta muualla == * Profiili FILA:n sivustolla Luokka:Suomalaiset kreikkalais-roomalaisen tyylin painijat Luokka:Vuonna 1990 syntyneet Luokka:Elävät henkilöt
Blood

Blood on verta tarkoittava englannin kielen sana, jota käytetään myös erisnimenä seuraavissa merkityksissä: * Blood, eteläkorealainen televisiosarja * Blood, Mooloth Productionsin kehittämä ammuntapeli * Blood, Vader-yhtyeen albumi * Blood, Franz Ferdinand -yhtyeen remix-albumi * BLOOD, japanilainen visual kei -yhtye. * Blood, sukunimenä: ** Ben Blood (s. 1989), yhdysvaltalainen jääkiekkoilija ** Gertrude Elizabeth Blood (1857–1911), irlantilaissyntyinen journalisti, kirjailija ja seurapiirihenkilö ** Thomas Blood (1618–1680), irlantilainen rikollinen * Blood, kuvitteellisia henkilöitä: ** Peter Blood, lääkäri ja sotilas Rafael Sabatinin seikkailukertomuksessa Kapteeni Blood ** Paroni Blood, vampyyrimäisiä superroistoja Marvel-kustantamon sarjakuvissa.
Nykyaikainen viisiottelu kesäolympialaisissa 1924

Vuoden 1924 kesäolympialaisten nykyaikainen viisiottelu järjestettiin 12. - 17\. heinäkuuta 1924. Tämä oli kolmas kerta kun laji oli mukana olympialaisten ohjelmassa. Mukana oli 38 osanottajaa 11 eri maasta. Tapahtumia oli yksi, joka oli ainoastaan miehille. Osakilpailut järjestettiin Stade Olympique Yves-du- Manoirissa, Piscine des Tourellessa, Fontainebleaussa ja Le Stand de Tir de Versaillesissa. Osakilpailuja olivat ammunta, uinti, miekkailu, ratsastus ja maastojuoksu. Koko kilpailun voitti se, joka sai vähiten pisteitä. Kustakin osakilpailusta pisteitä sai sijoituksensa verran. Jos kaksi tai useampi sijoittui samalle sijoitukselle osakilpailussa, laskettiin sijoituksista keskiarvo. ==Mitalistit== Tapahtuma Kultaa Hopeaa Pronssia Yksinkilpailu Bo Lindman Gustaf Dyrssen Bertil Uggla ==Tulokset== Sija Urheilija Maa Pisteet 1\. Bo Lindman 9 1 3 4 1 18 2\. Gustaf Dyrssen 20 4 1 3 11,5 39,5 3\. Bertil Uggla 7 21 5 5 7 45 4\. Ivan Duranthon 4 18 17,5 11 4 54,5 5\. Henrik Avellan 17 6 17,5 1 14 55,5 6\. Helge Jensen 2 19 11,5 9,5 19 61 7\. George Vokins 24 11 10 8 11,5 64,5 8\. Christiaan Tonnet 22 12 13,5 16 2 65,5 9\. Väinö Bremer 13 7 11,5 25 10 66,5 10\. Carl Årmann 3 9 15,5 27 20 74,5 11\. George Bare 16 15 26,5 6 13 76,5 12\. Charles-Jean LeVavasseur 28 13 7 19,5 15 82,5 13\. David Turquand-Young 10 3 30,5 36 5 84,5 14\. Marius Christensen 12 10 4 24 35 85 15\. Otto Olsen 1 32 8 29 16 86 16\. Olliver Smith 18 8 34,5 21 6 87,5 17\. Léopold Buffin de Chosal 21 20 13,5 2 33 89,5 18\. J. L. M. van Loocke 30 16 15,5 9,5 21 92 19\. Brian Horrocks 35 14 34,5 12 3 98,5 20\. René Dignon 8 34 9 31 17 99 21\. Leif Knudtzon 15 17 30,5 15 22 99,5 22\. Carolus Stoffels 6 23 26,5 23 24 102,5 23\. Guillaume de Tournemire 31 29 6 13 28 107 24\. Omero Chiesa 29 2 22,5 19,5 36 109 25\. Emil Hagelberg 19 5 37,5 26 23 110,5 26\. Don Scott 34 33 22,5 14 8 111,5 27\. Karel John van den Brandeler 23 27 19,5 7 37 113,5 28\. Frederick Barton 16 24 37,5 36 9 122,5 29\. Jacques de Wykerslooth de Rooyesteyn 25 31 22,5 17,5 27 123 30\. Ernesto Corradi 26 22 26,5 22 31 127,5 31\. Barnet Momma 11 30 30,5 30 29 130,5 31\. Ernest N. Harmon 5 37 30,5 32 26 130,5 33\. Giuseppe Micheli 32 35 22,5 17,5 30 137 34\. Frederick Pitts 33 25 26,5 36 18 138,5 35\. Jules Hulsmans 27 26 34,5 28 25 140,5 36\. Gaspare Pasta 36 36 2 36 32 142 37\. Karel Tůma 37 28 34,5 33 34 166,5 38\. Jindřich Lepiere 38 38 19,5 36 38 169,5 ==Mitalitaulukko== 1\. 1 1 1 3 ==Lähteet== *Modern Pentathlon at the 1924 Paris Summer Games | Olympics at Sports-Reference.com *Modern Pentathlon at the 1924 Paris Summer Games: Men's Individual | Olympics at Sports-Reference.com Luokka:Kesäolympialaiset 1924 1924
Ronald Bowlby

Ronald Oliver Bowlby (16. elokuuta 1926 – 21. joulukuuta 2019) oli Englannin kirkon piispa. Hän opiskeli Eton Collegessa ja Oxfordin yliopiston Trinity Collegessa. Hän toimi vuodesta 1973 Newcastlen hiippakunnan yhdeksäntenä piispana. Vuonna 1980 hänet siirrettiin Southwarkin hiippakuntaan, jonka piispana hän toimi, kunnes jäi eläkkeelle vuonna 1991. Newcastlessa Bowlbyn edeltäjänä toimi Hugh Ashdown ja seuraajana Andrew Graham. Southwarkissa häntä edelsi Mervyn Stockwood ja seurasi Robert Williamson. == Lähteet == Luokka:Englannin kirkon piispat Luokka:Vuonna 1926 syntyneet Luokka:Vuonna 2019 kuolleet
YleLeaks

YleLeaks oli Yellow Film & TV tuottama suomalainen televisiosarja. YleLeaksissa otettiin kantaa viikon ajankohtaisimpiin tapahtumiin, uutisiin sekä juoruihin. Ohjelmaa juonsivat koomikko Pirjo Heikkilä vuosina 2011–2013 ja koomikko Krisse Salminen syksystä 2013. Vakiokommentaattoreina ohjelmassa nähtiin kolmella ensimmäisellä tuotantokaudella Kari Hietalahti, Mari Perankoski, Joonas Nordman ja Teemu Laajasalo (jälkimmäinen nimellä Teemu Tammisalo). Heidän lisäkseen ohjelmassa oli ensimmäisellä tuotantokaudella vaihtuvia vieraita. Toisella kaudella ei vieraita nähty. Kolmannella kaudella ohjelmaan tuli mukaan Miitta Sorvalin esittämä Tellervo von Appelgren. Neljännellä tuotantokaudella Nordmanin ja Perankosken tilalle tulivat Jukka Lindström ja Heli Sutela. Lindströmin alettua juontaa ohjelmaa Noin viikon uutiset, hänen tilalleen tuli marraskuussa 2014 André Wickström. Sutelakaan ei jatkanut ohjelmassa vuoden 2014 jälkeen, vaan Perankoski palasi ohjelmaan tammikuussa 2015. Syksyllä 2015 alkaneella viidennellä tuotantokaudella ohjelman kommentaattoreina nähdään kahdeksan fiktiivistä varakansanedustajaa, jotka ovat Kari Hietalahden näyttelemät keskustan Juhani Käki ja vasemmistoliiton Arhippa Korhonen, Teemu Laajasalon näyttelemät kokoomuksen Kalle Vapaamäki ja vihreiden Kesä Steiner, Taneli Mäkelän näyttelemät sosialidemokraatti Jouko Kitka ja Rkp:n Peter Smörö ja Mari Perankosken näyttelemät perussuomalainen Ritu Koponen-Papadokus ja kristillisdemokraatti Mailis Lumpio. Myös Miitta Sorvalin esittämä Tellervo von Appelgren jatkaa ohjelmassa. Ohjelman tekeminen lopetettiin keväällä 2016. Ohjelma keräsi parhaimmillaan yli 800 000 katsojaa. == Lähteet == == Aiheesta muualla == *YleLeaks Ylen sivustolla *http://tellervo.yleleaks.fi Luokka:2010-luvun suomalaiset komediasarjat Luokka:Satiirisarjat
Gunnar Lihr

Gunnar Lihr (26. heinäkuuta 1897 Helsinki – 1. joulukuuta 1937 Fjäturenjärvi, Sollentuna, Ruotsi) oli suomalainen lentokapteeni ja Aeron ensimmäinen suomalainen liikennelentäjä. Lihr oli vuonna 1928 lentäjänä Ilmavoimien Suomen osalta organisoimalla pelastusretkellä Huippuvuorille, jonne italialaisen kenraalin Umberto Nobilen johtama retkikunta oli jäänyt jäälautalle zeppeliini Italian pudottua.Rauli Virtanen, Tehtävä Huippuvuorilla, Suomen Kuvalehti 30/2011 29.7.2011 sivut 46–49 Lihr aloitti uransa 1920 ilmavoimien palveluksessa mekaanikkona. Vuodesta 1924 hän työskenteli Aeron palveluksessa ja lensi ensimmäisen vuoron Helsingistä Tukholmaan. Hän kuoli Tukholmaan matkalla olleen koneen epäonnistuneessa hätälaskussa.Uppsalgsverket Finland, viitattu 30.7.2011 Moottorin jouduttua epäkuntoon koneen oli tehtävä pakkolasku Tukholman lähellä pienelle järvelle, jonka jää ei kestänyt koneen painoa. Lentokapteeni Lihr ja radiosähköttäjä Hartikainen hukkuivat koneen vaipuessa järven pohjaan.Lentäjän kuolema, Hakkapeliitta, 21.12.1937, nro 51-52, s. 42, Kansalliskirjaston digitaaliset aineistot Lihr oli avioitunut lastenlääkäri Zaida Eriksson-Lihrin kanssa kolme vuotta ennen kuolemaansa. Heillä oli poika.Hameiden hidastamat, Museo.fi, viitattu 30.7.2011 Lihr sai lentokapteenin arvon 1934. == Lähteet == == Aiheesta muualla == *Gunnar Lihrin haastattelu Hufvudstadsbladetissa, Pelastamalmi.fi * Geust, Karl-Fredrik: Gunnar Lihr, En finländsk flygarlegend – Suomalainen lentäjälegenda, ISBN 978-951-550-771-6 * 25 ja 15 kertaa maapallon ympäri. Uudet lentokapteenit Lihr ja Leppänen kertovat kokemuksiaan. Yöpostilennoilla ovat lentäjämme olleet vaikeuksissakin, mutta muuten kaikki sujunut aina »all right», Helsingin Sanomat, 20.10.1934, nro 283, s. 4, Kansalliskirjaston digitaaliset aineistot * Lihrin ruumis löydetty. Hartikainen ei liene päässyt ulos koneesta, Helsingin Sanomat, 03.12.1937, nro 327, s. 5, Kansalliskirjaston digitaaliset aineistot * Tauno Hannus : Lentokapteeni Gunnar Lihrin muistolle, Helsingin Sanomat, 05.12.1937, nro 329, s. 11, Kansalliskirjaston digitaaliset aineistot Luokka:Suomalaiset siviililentäjät Luokka:Finnairin henkilöstö Luokka:Vuonna 1897 syntyneet Luokka:Vuonna 1937 kuolleet Luokka:Lento- onnettomuudessa kuolleet
Scavenger Hunt

Scavenger Hunt on vuonna 1979 ensi-iltansa saanut komediaelokuva. Elokuvan on ohjannut Michael Schultz. Elokuvan pääosissa nähdään muun muassa Richard Benjamin, James Coco, Scatman Crothers, Cloris Leachman, Cleavon Little, Arnold Schwarzenegger, Vincent Price ja Robert Morley. Myös rocklaulaja Meat Loaf esiintyy elokuvassa lyhyen aikaa. == Juoni == Miljonääri Milton Parker on kehittänyt ja myynyt pelejä koko ikänsä, ja on tehnyt niillä omaisuutensa. Kun hän kuolee hänen sukulaisensa kerääntyvät kuulemaan testamettia, jossa Parker on määrännyt että hänen viidentoista perillisen täytyy kilpailla toisiaan vastaan kilpailussa jossa voittaja saa koko perinnön. == Näyttelijät == Lähde: Viitattu 8.7.2022. == Lähteet == == Aiheesta muualla == * * Luokka:Yhdysvaltalaiset komediaelokuvat Luokka:Vuoden 1979 yhdysvaltalaiset elokuvat
The Jayne Mansfield Story

The Jayne Mansfield Story on vuonna 1980 ensiesitetty televisioelokuva, joka perustuu Jayne Mansfieldin elämään. Elokuvan pääosia esittävät Loni Anderson ja Arnold Schwarzenegger. Sen on ohjannut Dick Lowry. Elokuvan tekijät olivat ehdokkaana kolmessa Primetime Emmyn sarjassa vuonna 1981. == Arvioita == Video-oppaassa vuodelta 1994 Bello Romano antoi elokuvalle kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * * Luokka:Vuoden 1980 yhdysvaltalaiset elokuvat Luokka:Yhdysvaltalaiset televisioelokuvat Luokka:Yhdysvaltalaiset elämäkertaelokuvat Luokka:Yhdysvaltalaiset draamaelokuvat
Dionnen viitoset

Dionnen viitoset ovat ensimmäiset viitoset, joiden tiedetään selvinneen vauvaiästään. Siskokset syntyivät Ontariossa Kanadassa 28. toukokuuta 1934. Dionnen tytöt syntyivät kaksi kuukautta ennen laskettua aikaa. Lapset painoivat syntyessään yhteensä 6,3 kg. Synnytyksessä avusti tohtori Allan Roy Dafoe, joka hoiti vauvoja. Lapset otettiin myöhemmin valtion holhoukseen ja heidän huoltajakseen tuli tohtori Dafoe. Identtiset viitossisarukset syntymäjärjestyksessä olivat: *Yvonne Édouilda Marie Dionne – k. 23.6.2001, 67-vuotiaana syöpään *Annette Lillianne Marie Dionne (Allard) *Cécile Marie Émilda Dionne (Langlois) *Émilie Marie Jeanne Dionne – k. 6.8.1954, 20-vuotiaana epilepsiakohtaukseen *Marie Reine Alma Dionne (Houle) – k. Montrealissa 27.2.1970, 35-vuotiaana aivokasvaimeen ==Lähteet== Luokka:Tieteellisen mielenkiinnon kohteena olevat henkilöt Luokka:Sisarukset Luokka:Kanadalaiset henkilöt Luokka:Vuonna 1934 syntyneet
Robert Kendrick

Robert Bradley Kendrick (s. 15. marraskuuta 1979 Fresno, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä ATP- listan sijalla 69 heinäkuussa 2009. Grand Slam -turnauksissa Kendrick on päässyt parhaimmillaan toiselle kierrokselle Wimbledonissa 2006, Yhdysvaltain avoimissa 2008 ja 2009 sekä Ranskan avoimissa 2009. Heinäkuussa 2011 Kansainvälinen tennisliitto ilmoitti Kendrickin saaneen vuoden kilpailukiellon positiivisen dopingnäytteen vuoksi. Ranskan avointen aikaan Kendrickiltä otetusta näytteestä löytyi metyyliheksaaniamiinia. Hänen kilpailukieltonsa alkoi 22. toukokuuta 2011. == Lähteet == == Aiheesta muualla == * Robert Kendrick profiili ATP:n kotisivuilla Luokka:Yhdysvaltalaiset tennispelaajat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut tennispelaajat Luokka:Vuonna 1979 syntyneet Luokka:Elävät henkilöt
Nivalan varalaskupaikka

Nivalan varalaskupaikka on Nivalassa valtatiellä 27 noin neljä kilometriä kaupungin keskustasta Haapajärven suuntaan sijaitseva lentokoneiden varalaskupaikka. Varalaskupaikan pituus on noin kolme kilometriä. Se toimii osana Suomen varalentotukikohtien järjestelmää. Nivalan varalaskupaikka on otettu huomioon keskustan yleiskaavassa. Sen mukaan alueelle ei rakenneta uusia liittymiä. ==Lähteet== Luokka:Lentokoneiden varalaskupaikat Luokka:Suomen lentopaikat Luokka:Nivalan rakennukset ja rakennelmat Varalaskupaikka
Petri Vuorinen

Petri Vuorinen (s. 31. elokuuta 1972 Vaasa) on suomalainen jalkapallovalmentaja ja entinen jalkapalloilija. Hän toimi pitkään Veikkausliigassa pelaavan Vaasan Palloseuran päävalmentajana. Hän toimi 2021–2023 FC Hongan urheilutoimenjohtajana, kauden 2024 Vaasan Palloseuran urheilutoimenjohtajana ja marraskuusta 2024 lähtien hän on toiminut HJK:n urheilutoimenjohtajana. == Ura == Puolustavana keskikenttäpelaajana pelannut Vuorinen pelasi korkeimmillaan Ykköstä BK-IFK:ssa kaudella 1994, Kraftissa kaudella 2000 ja Jarossa kaudella 2001. Ensimmäiset ottelunsa hän kuitenkin pelasi BK-IFK:n reservijoukkue Wasa-88:ssa. Hän oli nostamassa Jaroa Veikkausliigaan kaudeksi 2002, mutta polvivamma esti pelaamisen korkeimmalla sarjatasolla. Valmentajauransa Vuorinen aloitti Tomi Kärkkäisen apulaisvalmentajana Vasa IFK:ssa ja Vaasan Palloseurassa. Kärkkäisen erottua VPS:n päävalmentajan paikalta huonojen tulosten myötä toukokuussa 2009 nousi Vuorinen hänen tilalleen. Avukseen hän sai seuran urheilutoimenjohtajan Juha Reinin, ja kaksikko johdatti joukkueen lopulta liigan kahdeksanneksi. Kaudeksi 2010 VPS:n päävalmentajaksi nimettiin Tommi Pikkarainen, jonka apulaisvalmentajana Vuorinen jatkoi. Myös Pikkarainen erosi puolentoista kauden jälkeen heinäkuussa 2011, ja Vuorisesta tuli toistamiseen päävalmentaja kesken kauden. Kolmannen kerran Vuorinen toimi VPS:n päävalmentajana vuosina 2015–2019. Hänet siirrettiin pois päävalmentajan paikalta heinäkuussa 2019 joukkueen alkukauden heikon menestyksen seurauksena. Vuorinen toimi 2021–2023 FC Hongan urheilutoimenjohtajana ja kauden 2024 Vaasan Palloseuran urheilutoimenjohtajana. Marraskuusta 2024 lähtien hän on toiminut HJK:n urheilutoimenjohtajana. == Lähteet == == Aiheesta muualla == * Petri Vuorisen valmentajatilastot Veikkausliigan sivustolla Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1972 syntyneet Luokka:Elävät henkilöt
Maakasperä

Maakasperä on pieni metsien ympäröimä kylä Pohjois-Vilppulassa, Kurkijärven ja Ukonselän välisellä kannaksella Pirkanmaan maakunnassa, lähellä Keski-Suomen maakuntarajaa. Maastoltaan alue on voimakkaasti kumpuilevaa metsälampien sävyttämää vanhaa kuusimetsää. Yoldiameren aikana, tuhansia vuosia sitten Maakasperä oli meren peitossa. Tuolloin meren pinnan yläpuolella sijaitsivat mm. Haikkavuori, Mäkelänvuori, Lillovuori sekä Elämänmäki, joka nousi Yoldiamerestä alueen korkeimpana saarena. Myöhemmin Ancylusjärvivaiheen aikana meren pinta alkoi laskea paljastaen ensi kertaa mm. Taipaleeksi kutsutun korkean mäen, jonka etelärinteelle aikanaan muodostui Maakasperän kylä. Alueen suurimmat ja tiheimmät metsäalueet sijaitsevatkin juuri Taipaleenmäellä ja sen luoteispuolella. Alueella on rehevä kasvi- ja eläinkanta, josta tunnetuimmaksi on varmasti tullut erityisen runsas karhukanta. Maakasperän kylää halkoo Palomäentieksi kutsuttu mutkitteleva hiekkatie, josta erkanee kapeampi Haikanvuorelle johtava ns. Haikantie. Luokka:Vilppulan kylät
Venäjän alle 20-vuotiaiden jääkiekkomaajoukkue

Liitto Федерация хоккея России Valmentaja Igor Larionovhttps://www.eliteprospects.com/team/1651/russia-u20/2020-2021 Viitattu 21.4.2024. Eniten pisteitä Nikita Filatov ja Jevgeni Kuznetsov: 26https://www.eliteprospects.com/team/1651/russia-u20 Viitattu 21.4.2024. Ensimmäinen peli Venäjä 16–0 Japani (Falun, Ruotsi; 26. joulukuuta 1992) Suurinumeroisin voitto Venäjä 16–0 Japani (Falun, Ruotsi; 26. joulukuuta 1992) Suurinumeroisin tappio Kanada 9–1 Venäjä (Gävle, Ruotsi; 27. joulukuuta 1992) Maailmanmestaruuskilpailut kultaa: 4 hopeaa: 10 pronssia: 9 Venäjän alle 20-vuotiaiden jääkiekkomaajoukkue on edustanut Venäjää jääkiekon nuorten maailman­mestaruus­kilpailuissa ja muissa ikäluokan kansainvälisissä otteluissa. Joukkue on voittanut maailmanmestaruuden neljästi, vuosina 1999, 2002, 2003 ja 2011. Venäjän hyökättyä Ukrainaan joukkue suljettiin kansainvälisestä toiminnasta. == Sijoitukset maailmanmestaruuskilpailuissa == * 1993 – 6. * 1994 – pronssia * 1995 – hopeaa * 1996 – pronssia * 1997 – pronssia * 1998 – hopeaa * 1999 – kultaa * 2000 – hopeaa * 2001 – 7. * 2002 – kultaa * 2003 – kultaa * 2004 – 5. * 2005 – hopeaa * 2006 – hopeaa * 2007 – hopeaa * 2008 – pronssia * 2009 – pronssia * 2010 – 6. * 2011 – kultaa * 2012 – hopeaa * 2013 – pronssia * 2014 – pronssia * 2015 – hopeaa * 2016 – hopeaa * 2017 – pronssia * 2018 – 5. * 2019 – pronssia * 2020 – hopeaa * 2021 – 4. * 2022 – Venäjä suljettiin kisoista maan hyökättyä Ukrainaan. * 2023 – Joukkue pysyi suljettuna kisoista. == Katso myös == * Venäjän jääkiekkomaajoukkue * Neuvostoliiton alle 20-vuotiaiden jääkiekkomaajoukkue == Lähteet == Luokka:Venäjän jääkiekko Luokka:Nuorten jääkiekkomaajoukkueet
Girolamo de Franchis

Girolamo de Franchis (n. 1581 – tammikuu 1635) oli italialainen roomalaiskatolinen pappi, joka vihittiin piispaksi 26. marraskuuta 1617. Pääkonsekraattorina toimi Ladislao d'Aquino, jota avustivat Antonio d'Aquino ja Innico Siscara.Catholic-Hierarchy.org: Archbishop Girolamo de Franchis Girolamo de Franchis nimitettiin Nardòn hiippakunnan piispaksi 13. marraskuuta 1617. Hänet siirrettiin uuteen hiippakuntaan, kun hän sai 27. marraskuuta 1634 nimityksen Capuan arkkihiippakunnan arkkipiispaksi. Hän kuitenkin kuoli pian tämän jälkeen, tammikuussa 1635. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1581 syntyneet Luokka:Vuonna 1635 kuolleet
Ladislao d’Aquino

Ladislao d'Aquino (1543 – 12. helmikuuta 1621) oli katolisen kirkon italialainen kardinaali. Hän syntyi Napolissa ja sai pappisvihkimyksensä vuonna 1571. Hänet nimitettiin Venafron hiippakunnan piispaksi 20. lokakuuta 1581. Hänestä tehtiin kardinaali 19. syyskuuta 1616, ja hänet asetettiin Santa Maria sopra Minervan kardinaalipapiksi 17. lokakuuta. D'Aquino ehti osallistua vuoden 1621 konklaaviin (8.–9. helmikuuta) ennen kuin kuoli 12. helmikuuta.Catholic-Hierarchy.org: Ladislao Cardinal d’Aquino == Lähteet == Luokka:Katoliset piispat Luokka:Italialaiset kardinaalit Luokka:Vuonna 1543 syntyneet Luokka:Vuonna 1621 kuolleet
Vic Amuso

Vittorio "Little Vic" Amuso (s. 1934) on newyorkilainen gangsteri, ja hänen väitetään olleen vuodesta 2011 alkaen Lucchesen mafiaperheen pomo. Amuso istuu tällä hetkellä elinkautista Colemanissa, Floridassa murhasta ja kiristyksestä, mutta hänen on arvioitu johtavan perheen toimintaa vankilasta käsin.The five New York mafia families Telegraph == Lähteet == Luokka:Amerikanitalialaiset mafiosot Luokka:Vuonna 1934 syntyneet Luokka:Elävät henkilöt
Replay Dance Mania

Replay Dance Mania on sarja eri väliajoin julkaistuja musiikkilevyjä, jotka Bonnier on julkaissut. Nimi Julkaistu Kappaleiden määrä Tyyppi Replay Dance Mania Vol 1 2002 18 CD Replay Dance Mania Vol 2 9. huhtikuuta 2003 19 CD Replay Dance Mania Vol 3 29. lokakuuta 2003 18 CD Replay Dance Mania Vol 4 21. marraskuuta 2007 18 CD Replay Dance Mania Svenska Hits Vol 1 28. huhtikuuta 2004 18 CD Replay Dance Mania Svenska Hits Vol 2 2004 16+6 CD Replay Reggae 26. toukokuuta 2004 19 CD Replay Dance Rock Mania 15. kesäkuuta 2005 14 CD Replay Dance Mania Happy Hits 30. marraskuuta 2005 12 CD Luokka:Kokoelmalevysarjat
Ludwig Averkamp

Ludwig Averkamp (16. helmikuuta 1927 – 29. heinäkuuta 2013) oli saksalainen roomalaiskatolinen arkkipiispa. Hänet vihki papiksi Münsterin hiippakunnassa Ettore Cunial 10. lokakuuta 1954. Hän sai 18. tammikuuta 1973 nimityksen Münsterin vihkipiispaksi ja Thapsuksen titulaaripiispaksi. Hänet vihittiin piispaksi 24. helmikuuta. Pääkonsekraattorina toimi Heinrich Tenhumberg, jota avustivat Heinrich Baaken ja Laurenz Böggering.Catholic-Hierarchy.org: Archbishop Ludwig Averkamp 7\. marraskuuta 1985 Averkamp sai nimityksen Osnabrückin hiippakunnan koadjuuttoripiispaksi. Hänestä tuli 9. syyskuuta 1987 Osnabrückin piispa, ja hänet asetettiin tähän virkaan 27. syyskuuta. Hänet nimitettiin Hampurin arkkipiispaksi 24. lokakuuta 1994 ja asetettiin virkaan 7. tammikuuta 1995. Hän jäi eläkkeelle 75-vuotispäivänään, 16. helmikuuta 2002. Averkamp oli Euroopan tieteiden ja taiteiden akatemian jäsen.European Academy of Sciences and Arts: Members == Lähteet == Luokka:Saksalaiset papit Luokka:Katoliset arkkipiispat Luokka:Vuonna 1927 syntyneet Luokka:Vuonna 2013 kuolleet
Fachi

Fachi on keidaskylä ja maalaiskunta Nigerin Agadezin alueen Bilman departementissa. Se sijaitsee Saharaan kuuluvalla Ténérén hiekka-aavikolla noin 150 kilometriä Bilmasta lounaaseen. Kunnassa on 4 000 asukasta (vuonna 2010). Fachin lisäksi kuntaan kuuluu Fezein pikkukylä. Keitaan asukkaat ovat etupäässä kanureja ja tubuja. He tuottavat suolaa ja taateleita sekä viljelevät vihanneksia, vehnää ja tupakkaa. Kylän paikallinen nimitys on Agram. Tiheään rakennettujen tasakattoisten talojen muodostamaa Fachia ympäröi suolalohkareista pystytetty muuri. Kylän keskellä on kahdeksan metriä korkea ja neljällä tornilla varustettu linnoitus, joka aikaisemmin toimi turvapaikkana tuaregien ja muiden paimentolaisten hyökkäyksiltä. ==Lähteet== Luokka:Bilman departementti Luokka:Nigerin kunnat Luokka:Nigerin kylät
Werner Thissen

Werner Thissen (s. 3. joulukuuta 1938) on saksalainen roomalaiskatolinen arkkipiispa. Hän syntyi Klevessä ja sai pappisvihkimyksensä Münsterin hiippakunnassa 29. kesäkuuta 1966. Hänet nimitettiin Münsterin vihkipiispaksi ja Scampan titulaaripiispaksi 16. huhtikuuta 1999. Piispaksi vihkiminen seurasi 24. toukokuuta. Pääkonsekraattorina toimi Reinhard Lettmann, jota avustivat Alfons Demming ja Heinrich Janssen.Catholic-Hierarchy.org: Archbishop Werner Thissen Thissen nimitettiin Hampurin arkkipiispaksi 22. marraskuuta 2002 ja asetettiin virkaan 25. tammikuuta 2003. == Lähteet == Luokka:Saksalaiset papit Luokka:Katoliset arkkipiispat Luokka:Vuonna 1938 syntyneet Luokka:Elävät henkilöt
Just the Way You Are

Just the Way You Are voi tarkoittaa: Musiikki: * "Just the Way You Are" (Billy Joelin kappale), julkaistu vuonna 1977 * "Just the Way You Are" (Milkyn kappale), julkaistu vuonna 2002 * "Just the Way You Are" (Bruno Marsin kappale), julkaistu vuonna 2010 * Just the Way You Are EP, Goo Goo Dollsin EP, tai sen nimikappale * "Just the Way You Are", kappale Kumi Kodan albumilta Trick * "Just the Way You Are", kappale australialaiselta William Shakespearelta Elokuva ja televisio: * Ontuva totuus (), vuoden 1984 komedia-/draamaelokuva
Anthony Fallah Borwah

Anthony Fallah Borwah (s. 3. lokakuuta 1966) on liberialainen roomalaiskatolinen piispa. Hänet vihittiin papiksi Monrovian arkkihiippakunnassa 15. syyskuuta 1996. Hän sai 21. maaliskuuta 2011 nimityksen Gbarngan hiippakunnan piispaksi. Piispaksi vihkiminen seurasi 11. kesäkuuta. Pääkonsekraattorina toimi Lewis Zeigler, jota avustivat George Antonysamy ja Andrew Jagaye Karnley.Catholic-Hierarchy.org: Bishop Anthony Fallah Borwah Borwah on Liberian yliopiston filosofian professori.AFRICA/LIBERIA - Appointment of Bishop of Gbarnga == Lähteet == Luokka:Liberialaiset papit Luokka:Katoliset piispat Luokka:Vuonna 1966 syntyneet Luokka:Elävät henkilöt
Alec Trevelyan

Alexander ”Alec” Trevelyan on kuvitteellinen hahmo James Bond -elokuvassa 007 ja kultainen silmä. Häntä esittää elokuvassa Sean Bean. Elokuvan lisäksi Trevelyan esiintyy videopeleissä GoldenEye 007 ja GoldenEye 007 (2010). == Rooli == Vuonna 1986 MI6-agentti Alec Travelyan osallistuu James Bondin kanssa tunkeutumiseen neuvostoliittolaiseen kemiallisten aseiden laitokseen Arkangelissa. Laitoksessa Travelyan lavastaa kuolemansa, ja Bond pakenee räjäyttäen laitoksen. Yhdeksän vuoden ajan MI6 luulee Trevelyanin kuolleen, kunnes Bond pääsee MI6:n kohteena olevan Janus-rikossyndikaatin jäljille ja paljastaa sen johtajaksi kuolleeksi luullun Trevelyanin. Hänen olemuksensa on entistä synkempi, ja hänen kasvonsa ovat arpeutuneet Arkangelin laitoksen räjähdyksessä. Hän janoaa kostoa briteille, jotka pettivät hänen vanhempansa toisen maailmansodan jälkeen palauttamalla heidät Neuvostoliittoon. Trevelyan näki kuusivuotiaana isänsä tappaneen äitinsä ja itsensä, jonka jälkeen hänet vietiin Isoon-Britanniaan. Trevelyanin suunnitelman mukaisesti hänen liittolaisensa Xenia Onatopp ja kenraali Ourumov varastavat Tiger-helikopterin ja tunkeutuvat satelliittien ohjausasemalle Venäjän Severnajaan. He tappavat aseman ohjelmoijat ja varastavat GoldenEye-satelliittiaseen, jolla Trevelyan aikoo varastaa miljoonia puntia Bank of Englandista ja lopulta aiheuttaa valtavan kaaoksen tuhoamalla Lontoon. Ohjelmoija Natalie Simonovan avustuksella Bond jäljittää Trevelyanin sateelliantennin Kuubaan. Pian Trevelyan ja Bond ajautuvat yhteenottoon antennin huipulla. Uhkaavasti alakynteen jäävä Bond onnistuu tönäisemään Trevelyanin alas tikkailta, ja tämän ollessa putoamaisillaan alas, Bond saa otteen Trevelyanin jalasta. Roikkuessaan Bondin otteessa kymmenien metrien korkuisella antennitasanteella, Trevelyan kysyy ”Englannin puolesta, James?”, johon Bond vastaa ”Ei, vaan minun”. Bond irrottaa otteensa Trevelyanista ja tämä putoaa alas huipulta. Hän kuolee myöhemmin kun antenni romahtaa hänen päälleen. Luokka:James Bond -hahmot Luokka:Kuvitteelliset joukkomurhaajat Luokka:Kuvitteelliset salaiset agentit ja vakoojat Luokka:Kuvitteelliset järjestäytyneen rikollisuuden jäsenet
Weyher et Richemond

Automobiles Weyher et Richemond oli Ranskan Pantinissa toiminut yritys, joka valmisti autoja vuosina 1905–1910. Yritys oli valmistanut höyrykäyttöisen paloauton vuonna 1903 ja henkilöautotuotanto alkoi vuoden 1905 lopulla. Tässä mallissa oli Serpolletin suunnittelema nopea putkikattila ja Friedmann- Knollerin patenttiin perustuva 15-hevosvoimainen nelisylinterinen vastaiskumoottori. Autossa oli aluksi nelipyöräjarrut, mutta ne jätettiin pois myöhemmistä malleista, sillä asiakaskunta ei pitänyt niistä. Ulkoiselta olemukseltaan autot olivat bensiinikäyttöisten kaltaisia. Vuonna 1908 Weyher et Richemond esitteli bensiinikäyttöisen malliston. Nelisylinterisiä malleja oli kolme: 15-, 20- ja 32-hevosvoimaiset muunnelmat. Kuusisylinterisen teho oli 30 hevosvoimaa. Yritys valmisti myös Labor-nimistä bensiinikäyttöistä autoa. Britanniassa höyryautot myytiin nimellä Rexer. ==Lähteet== Luokka:Ranskalaiset automerkit Luokka:Autonvalmistajat
Benedict Dotu Sekey

Benedict Dotu Sekey (10. elokuuta 1940 – 13. joulukuuta 2000) oli Accrassa, Ghanassa syntynyt, Liberiassa toiminut roomalaiskatolinen piispa. Hänet vihittiin papiksi 20. elokuuta 1967. Hän sai nimityksen Gbarngan hiippakunnan piispaksi 17. marraskuuta 1986, ja hänet vihittiin piispaksi 6. tammikuuta 1987. Pääkonsekraattorina toimi Karol Wojtyła, jota avustivat Eduardo Martínez Somalo ja José Tomás Sánchez.Catholic-Hierarchy.org: Bishop Benedict Dotu Sekey Sekey toimi tehtävässään, kunnes kuoli äkillisestiFr Anthony Fallah Borwah appointed as Bishop of Gbarnga, Liberia 60-vuotiaana. == Lähteet == Luokka:Liberialaiset papit Luokka:Katoliset piispat Luokka:Vuonna 1940 syntyneet Luokka:Vuonna 2000 kuolleet
Siguedine

Siguedine tai Séguédine (tuaregiksi Səggədəm, tedaksi SôLe Rouvreur, s. 114.) on keidaskylä Nigerin Agadezin alueen Bilman departementin Djadon kunnassa. Se sijaitsee Pic Zoumri -vuoren juurella Kawarin keidasalueen pohjoispuolella noin 180 kilometriä Bilmasta pohjoiseen. Vuonna 2001 kylässä oli 484 asukasta. Siguedine mainitaan jo 1000-luvulla arabialaisten kirjoittajien teoksissa. Se oli tärkeä Välimeren ja Sudanin välisen karavaanikaupan risteys, josta haarautuivat reitit Libyan Ghatiin, Ghadamesiin ja Murzuqiin, Kawarin läpi Tšadiin sekä Fachin kautta Aïrvuoristoon ja Nigeriaan. Kanurien ja myöhemmin saapuneiden tedojen asuttama kylä jäi autioksi 1700-luvulla tuaregien ja tubujen ryöstöretkien seurauksena. Ranskalaiset hävittivät keitaan tubujen karkottamiseksi vuonna 1920.Le Rouvreur, s. 35, 57. Nykyään Dirkousta tuleva tie haarautuu Siguedinessä Dao Timnin ja Madaman kautta Libyan Tumun raja- asemalle, Chirfan kautta Algerian Djanetiin sekä Tibestivuoriston Zouariin ja Bardaïhin johtaviksi autiomaareiteiksi.Le Rouvreur, s. 97, 114. Kylässä kasvatetaan taatelipalmuja, hoidetaan pieniä kasvimaita ja tuotetaan suolaa.Le Rouvreur, s. 57. Siguedinessa harjoitettu suolan tuotanto käynnistyi uudelleen vuonna 1941, jolloin kylän asukkaat palasivat Kawarin Emi Tchoumasta. Louhoksia hyödynnetään samaan tapaan kuin Bilmassa ja Fachissa. Kaksi metriä syvään ja leveään kuoppaan keräytyvä vesi haihtuu ilmaan ja suola kiteytyy kuoreksi, joka kuumana aikana rikotaan päivittäin ja kerätään ajoittain talteen. Siguedinen suola on laadultaan erinomaista,Le Rouvreur, s. 57–58. mutta nykyään sen tuotanto on vähäistä. Kylässä on koulu, terveysasema ja lääkevarasto. Talot on rakennettu savesta, johon on sekoitettu suolaa. Nähtävyyksiin kuuluu raunioitunut linnoitus. ==Lähteet== * ===Viitteet=== ==Aiheesta muualla== * Kuvia Siguedinesta * Matkakertomus ja kuvia Siguedinesta Luokka:Djado Luokka:Nigerin kylät
Mapfre Stadium

Mapfre Stadium on jalkapallostadion Columbusissa Ohiossa Yhdysvalloissa. Se toimii Major League Soccer -seura Columbus Crew’n kotistadionina. Stadionin rakennutti Crew’n silloinen omistaja, öljymiljonääri ja urheiluvaikuttaja Lamar Hunt vuosina 1998–1999. Se oli MLS:n ensimmäinen niin sanottu soccer- specific stadium eli erityisesti jalkapalloa varten suunniteltu stadion. Stadion avattiin toukokuussa 1999, johon asti Crew pelasi pääasiallisesti amerikkalaiseen jalkapalloon käytetyllä Ohio Stadiumilla. Sittemmin Crew Stadiumin kaltaiset stadionit ovat yleistyneet huomattavasti MLS:ssä. Stadionin rakennuskustannukset olivat 28 miljoonaa dollaria. Sen yleisökapasiteetti on 20 145 jalkapallo-otteluissa ja 30 000 konserteissa. Crew’n MLS-otteluiden lisäksi stadionilla on pelattu muun muassa MLS Cup -mestaruusottelu vuonna 2001, MLS All-Star Game -näytösottelu vuosina 2000 ja 2005 sekä vuoden 2003 naisten MM-kilpailuiden alkulohko-otteluita. Jalkapallon ohella stadionilla on järjestetty rugby-, lacrosse- ja amerikkalaisen jalkapallon otteluita sekä Rock on the Range -musiikkifestivaali. == Lähteet == == Aiheesta muualla == * Stadionin sivusto Luokka:Columbuksen rakennukset ja rakennelmat Luokka:Columbuksen urheilu Luokka:Yhdysvaltain jalkapallostadionit Luokka:Ohion urheilupaikat
Tatanua

Tatanua on perinteinen koristeellinen naamari, joitaon valmistettu ja käytetty Papua-Uuden-Guinean Uuden-Irlannin saarella. Näitä puusta ja muista luonnonmateriaaleista valmistettuja naamareita käytetään malagan-nimisessä seremoniassa. Naamiot kaiverretaan yleensä Alstonia-suvun puusta ja koristellan sokeriruo'osta saaduilla kuiduilla, villalla ja muilla eläinten karvoilla. Kasvot värjätään kalkkimaalilla ja muilla luonnonväreillä. Hiukset rakennetaan erilaisista kuiduista, ja niillä jäljitellään tyypillistä surevan miehen kampausta. Paikallisilla heimoilla on tapana, että vainajan lähiomaiset ajavat puoli päätä kaljuksi surun merkiksi. Silmän paikalle on laitettu maalattu simpukankuori, ja korvat on kuvattu venytetyiksi ja niissä on usein koruja. Naamiot ovat kaikkiaan noin 40–50 cm korkeita.Tatanua Maskas RAND African Art Malagan on vainajan muistelujuhla, joka voidaan pitää noin vuoden kuluttua kuolemasta, sillä naamioiden kaivertamiseen menee aikaa. Naamioiden valmistamiseen osallistuvat kaikki kylän miehet yhdessä. Värilliset kuviot liittävät naamiot sotamaalauksiin. Tatanua-naamioita on kerätty moniin länsimaisiin museoihin kuten Berliinin etnologiseen museoon, Derbyn kaupunginmuseoonTatanua Mask Derby Museum and Art Gallery ja Indianapolisin taidemuseoon.Helmet mask Indianapolis Museum of Art: Highlights of the Collection (2005) == Lähteet == == Aiheesta muualla == Luokka:Naamarit Luokka:Papua-Uuden-Guinean kulttuuri
Ontuva totuus

Ontuva totuus (Just the Way You Are) on vuonna 1984 ensi-iltansa saanut draamakomediaelokuva, jonka pääosissa näyttelevät Kristy McNichol ja Michael Ontkean. Elokuvan on ohjannut Édouard Molinaro. == Juoni == Susan on nuori, kaunis ja menestyvä huilisti, jolla on lapsesta asti ollut rautainen jalkaproteesi. Erottuaan poikaystävästään hän lähtee konserttikiertueella Eurooppaan. Pariisissa Susan keksii idean peittää proteesinsa kipsillä ja matkustaa Ranskan Alpeille hiihtokeskukseen, jossa voisi tulla kohdelluksi ilman sääliä. Siellä hän tapaa lehtikuvaaja Peterin. He rakastuvat ja Susanin on tehtävä päätös, kertoako Peterille totuus itsestään. == Näyttelijät == ==Arvioita== The New York Timesin Janet Maslin kirjoitti, että suunnilleen kaikki elokuvassa vaikuttaa keinotekoiselta, jälkiäänitetyltä kuulostavasta dialogista aina näyttelijän korvassa sulamatta ja valumatta pysyvään lumipaakkuun. Helsingin Sanomissa Mikael Fränti luonnehti elokuvaa hajanaiseksi, pinnalliseksi ja hirvittäväksi jetset-elokuvaksi, jossa alppihiihtoalan tuotesijoittelua ei kaihdeta ja jonka ainoa opetus on, että tyttö tarvitsee vaikeissa lemmenasioissa miettimisaikaa. Hän kirjoitti, ettei aikuistumaan pyrkivä entinen lapsitähti Kristy McNichol tahdo löytää oikeita nuoren naisen ilmeitä vaan näyttää elokuvassa yhä pikemminkin lapselta. Video- oppaassa vuodelta 1994 Ontuva totuus saa kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * * Just the Way You Are TCM Movie Databasessa * Luokka:Vuoden 1984 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Metro-Goldwyn-Mayerin elokuvat
Kunnon mestaan vetää

"Kunnon mestaan vetää" on rap-artisti Uniikin single hänen kolmannelta studioalbumiltaan Suurempaa vuodelta 2011. Kappaleella vierailevat Elastinen ja Spekti. Kappaleesta kuvattiin musiikkivideo, jolla esiintyvät cameorooleissa pokeriammattilainen Ilari Sahamies, jääkiekkovalmentaja Pasi Nurminen, tositelevisioesiintyjä Niko Nousiainen, malli ja Miss Suomi -voittaja Viivi Pumpanen, Miss Helsinki -voittaja Sofia Ruusila sekä rap- artistit Timo Pieni Huijaus, Brädi ja Mikael Gabriel. Video kuvattiin hotellissa entisen Helsingin tutkintavankilan tiloissa. Kappale sisältää samplen MC Nikke T:n kappaleesta Ihminen ei voi elää vetämättä. ==Kappaleet== * Kunnon mestaan vetää (mukana Elastinen & Spekti) == Lähteet == Luokka:Uniikin kappaleet Luokka:Elastisen kappaleet Luokka:Spektin kappaleet Luokka:MMENin tuottamat kappaleet Luokka:Vuoden 2011 kappaleet
Joseph Pickford

Joseph Pickford (1734–1782) oli englantilainen arkkitehti. Hän kuului Yrjö III:n hallituskaudella maansa merkittävimpiin Lontoon ulkopuolella toimineisiin arkkitehteihin. Pickford edusti enimmäkseen palladiolaista arkkitehtuuria. Pickford syntyi ja varttui Ashow’ssa, Warwickshiren kreivikunnassa. Vuonna 1748 hän lähti harjoittelijaksi setänsä yritykseen Lontooseen. Setä oli maan arvostetuimpia rakennusyrittäjiä. Pickfordin harjoittelukauden aikana yritys sai osallistua kuuluisien palladiolaisten rakennusten, kuten Whitehallin Horse Guardsin ja Cambridgen yliopiston kirjaston rakentamiseen.Joseph Pickford 1734-1782 Famous Derbyshire People Derbyshire UK Pickford muutti Derbyyn vuonna 1760, ja hän oli ilmeisesti ensimmäinen Lontoossa opiskellut arkkitehti, joka toimi alueella.The Villas and Town Houses of Joseph Pickford of Derby (1736-82) Edward Saunders Architectural History, Vol. 27, pp. 308-319 Hän suunnitteli John Gisbournelle yksityistalon St Helen’s House, joka muutettiin myöhemmin kouluksi.Derby Heritage Walk Discover Derby Hän tutustui Lunar Societyn jäseniin, kuten Joseph Wrightiin, Peter Perez Burdettiin ja John Whitehurstiin, ja sai näiden kautta toimeksiantoja alueelta. Hän suunnitteli uuden posliinitehtaan Josiah Wedgwoodille, joka oli myös Lunar Societyn jäsen.Etruria: Etruria and Josiah Wedgwood Walk Around Stoke-on Trent Wedgewood tilasi suunnitelmat myös tehtaan työläisten asuintaloille, jotka piti terveyssyistä sijoittaa kylän toiselle reunalle kauas tehtaasta.Etruria Wedgewood Museum Pickfordin itselleen vuonna 1770 rakennuttama asuintalo on nykyisin Pickford House Museum Derbyn kaupungissa Englannissa. Talo on sisustettu kuvaamaan elämää Yrjöjen aikakaudella.Museum of Georgian Life and Costume Derby == Lähteet == Luokka:Brittiläiset arkkitehdit Luokka:Vuonna 1734 syntyneet Luokka:Vuonna 1782 kuolleet
Chirfa

Chirfa on kylä Nigerin Agadezin alueen Bilman departementissa. Se sijaitsee Djadon keidasalueella noin 100 kilometriä Siguedinesta luoteeseen. Kylä on Djadon kunnan hallinnollinen keskus. Vuonna 2001 siellä oli 208 asukasta. Chirfa koostuu bankosta rakennetuista taloista, ranskalaisten vuonna 1933 pystyttämän Fort Pacotin raunioista, koulusta sekä lähistöllä sijaitsevasta varuskunnasta, joka toimii myös rajavartiostona. Kylän kautta kulkee Siguedinesta Algerian Djanetiin johtava 700 kilometrin pituinen autiomaareitti. Keitaalla tuotetaan taateleita. Sen asukkaat ovat teda-heimoon kuuluvia tubuja, joihin on sekoittunut kanureja. Nähtävyyksiä ovat kymmenen kilometrin päässä sijaitseva Djadon rauniokaupunki, erikoiset luonnonmuodostelmat ja muinaiset kalliopiirrokset. ==Lähteet== ==Aiheesta muualla== * Niger - ein Reisebericht Luokka:Djado Luokka:Nigerin kylät
James Mwewa Spaita

James Mwewa Spaita (8. huhtikuuta 1934 Bombwe – 4. marraskuuta 2014 Kasama) oli sambialainen roomalaiskatolinen arkkipiispa. Hänet vihittiin papiksi 9. syyskuuta 1962 Mansan hiippakunnassa, jonka piispana hän sittemmin toimi vuosina 1974–1990. Vihittäessä piispaksi 28. huhtikuuta 1974 pääkonsekraattorina toimi Elias White Mutale, jota avustivat Luciano Angeloni ja René-Georges Pailloux.Archbishop James Mwewa Spaita 3\. joulukuuta 1990 Spaita nimitettiin Kasaman arkkihiippakunnan arkkipiispaksi, jona hän toimi, kunnes jäi eläkkeelle 30. huhtikuuta 2009. Presidentti Levy Mwanawasan kuoltua Spaita kehui tämän työtä Sambian kehityksen puolesta ja totesi, että paras tapa kunnioittaa presidentin muistoa on saattaa valmiiksi ne muutokset, jotka tältä olivat jääneet kesken.Spaita urges continuation of Levy’s development agenda == Lähteet == Luokka:Sambialaiset papit Luokka:Katoliset arkkipiispat Luokka:Vuonna 1934 syntyneet Luokka:Vuonna 2014 kuolleet
Andrew Aaron Chisha

Andrew Aaron Chisha (s. 24. marraskuuta 1933) on sambialainen roomalaiskatolinen piispa. Hän sai pappisvihkimyksensä 29. elokuuta 1965, ja piispaksi hänet vihittiin 12. joulukuuta 1993. Pääkonsekraattorina toimi Giuseppe Leanza, jota avustivat James Mwewa Spaita ja Adrian Mung'andu. Chisha toimi Mansan hiippakunnan piispana vuodesta 1993, kunnes jäi eläkkeelle 15. tammikuuta 2009.Catholic-Hierarchy.org: Bishop Andrew Aaron Chisha == Lähteet == Luokka:Sambialaiset papit Luokka:Katoliset piispat Luokka:Vuonna 1933 syntyneet Luokka:Elävät henkilöt
Billionaire

Billionaire () on englanninkielen sana ja tarkoittaa henkilöä, jonka omaisuuden arvo on vähintään miljardi. Billionaire(s) voi tarkoittaa myös: * "Billionaire" (kappale), Travie McCoyn kappale, featuring Bruno Mars * "Billionaire", kappale Peachesin albumilta I Feel Cream == Katso myös == * Millionaire
Millionaire

Millionaire () on englanninkielen sana ja tarkoittaa henkilöä, jonka omaisuuden arvo on vähintään miljoona. Se voi tarkoittaa myös: == Musiikki == *Millionaire (yhtye), belgialainen yhtye *Millionaires (yhtye), yhtye Los Angelesista *Millionaires (albumi), vuoden 1999 albumi Jamesilta *"Millionaire" (Beady Eyen kappale) vuoden 2011 kappale Beady Eyn albumilta Different Gear, Still Speeding *"Millionaire" (kappale), vuoden 2003 kappale Kelisilta, mukana André 3000 *"Millionaire", kappale Cherry Poppin' Daddiesin albumilta Kids on the Street *"Millionaire", kappale The Mekonsin albumilta I ♥ Mekons == Elokuva ja televisio == *The Millionaire (televisiosarja), 1950-luvun televisiosarja *The Millionaire (vuoden 1917 elokuva), pääosassa Oliver Hardy *The Millionaire (vuoden 1931 elokuva), mukana George Arliss *The Millionairess, vuoden 1960 romanttinen komedia, pääosissa Peter Sellers ja Sophia Loren *Who Wants to Be a Millionaire?, tietokilpailuformaatti == Muuta == *Millionaire (videopeli) *Tony Millionaire (s. 1956), yhdysvaltalainen kuvittaja *Vancouver Millionaires, jääkiekkojoukkue vuodesta 1911 vuoteen 1922
Medardo Joseph Mazombwe

Medardo Joseph Mazombwe (24. syyskuuta 1931 Katete – 29. elokuuta 2013 Lusaka) oli sambialainen roomalaiskatolinen arkkipiispa ja kardinaali. Hänet vihittiin papiksi 4. syyskuuta 1960 ja nimitettiin Chipatan hiippakunnan piispaksi 11. marraskuuta 1970. Hänet vihittiin piispaksi 7. helmikuuta 1971. Pääkonsekraattorina toimi Emmanuel Milingo, jota avustivat Firmin Courtemanche ja James Corboy.Catholic-Hierarchy.org: Medardo Joseph Cardinal Mazombwe Mazombwe siirtyi toiseen hiippakuntaan saatuaan 30. marraskuuta 1996 nimityksen Lusakan arkkipiispaksi. Hän jäi eläkkeelle 28. lokakuuta 2006, ja hänestä tehtiin kardinaali 20. marraskuuta 2010. Hänet asetettiin Santa Emerenziana a Tor Fiorenzan kardinaalipapiksi 26. maaliskuuta 2011. == Lähteet == Luokka:Sambialaiset kardinaalit Luokka:Katoliset arkkipiispat Luokka:Vuonna 1931 syntyneet Luokka:Vuonna 2013 kuolleet
Simons’ BASIC

Simons’ BASIC on Commodore 64-tietokoneelle tarkoitettu BASIC- ohjelmointikielen laajennus. ==Tausta== Simons’ BASIC:in nimi viittaa David Simonsiin, joka 16-vuotiaana opiskelijana määritteli laajennuksen Commodore 64:n niukkaan BASIC-kieleen perehdyttyään eri mikrojen ja minitietokoneiden BASIC-murteisiin.Simons’ BASIC: 114 Additional Programming Commands, ii Commodore 64:n alkuperäinen BASIC oli laadittu Commodore PET:iin, jossa oli muistia vain 8 kilotavua.Onosko, Tim: Simons’ Basic (evaluation) Creative Computing Vol.9 No.11, Nov 1983, p.60 ==Toteutus== thumb|240px|right|Simons’ BASIC -moduuli. Simons’ BASIC sisältää 114 käskyä, komentoa tai muuta varattua sanaa. Laajennus on pakattu ROM-moduuliin. Moduuli kiinnitetään koneeseen virran ollessa koneesta pois kytkettynä. Kun kone käynnistetään, lisäkäskyt ja -komennot ovat käytössä, käyttöliittymän värit ovat muuttuneet ja käytössä oleva muisti pienentynyt 8:lla kilotavulla. Ohjekirjassa Simons’ BASIC:in käskyt ja komennot on ryhmitelty 11 ryhmään. Ryhmät ovat seuraavat: ohjelmoinnin apukomennot (programming aids), syötteen tarkastus ja tekstin käsittely (input validation and text manipulation), laskennan aputoiminnot (extra numeric aids), levykekomennot (diskette commands), grafiikka (graphics), kuvaruudun käsittely (screen manipulation), MOB-grafiikka (sprite and user-defined graphics), ohjelmoinnin rakenteet (structured programming), virhetilanteiden käsittely (error trapping), musiikki (making music), syöttölaitteiden käsittely (read functions).Simons' BASIC: 114 Additional Programming Commands, v-ix ==Lähteet== * Simons’ BASIC: 114 Additional Programming Commands. Agincourt: Commodore Business Machines Limited *Onosko, Tim: Simons’ Basic (evaluation) Creative Computing Vol.9 No.11, Nov 1983, p.60 ===Viitteet=== Luokka:BASIC
The Other Side

(The) Other Side voi tarkoittaa: * The Other Side (lastenkirja), Jacqueline Woodsonilta * The Other Side (kirja), Bishop James Pikelta == Elokuva, televisio ja radio == * Poltergeist II (), vuoden 1986 kauhuelokuva * The Other Side (vuoden 2006 elokuva), vuoden 2006 independent-toiminta- kauhuelokuva, ohjannut Gregg Bishop * The Other Side (vuoden 2010 elokuva), vuoden 2010 independent-komediaelokuva, ohjannut David Michaels * The Other Side, brittiläinen Channel 4 -kanavan televisiosarja * The Other Side, vuoden 2009 brittiläinen ITV1-kanavan televisiosarja * The Other Side With Steve Godfrey, yhdysvaltalainen radio-ohjelma == Musiikki == Albumit *The Other Side (Alastisin albumi) (1996) *The Other Side (Billy Ray Cyrusin albumi) (2003) *The Other Side (Charlie Majorin albumi) (1993) *The Other Side (Chris Hillmanin albumi) (2005) *The Other Side (Chuck Brownin ja Eva Cassidyn albumi) (1992) *The Other Side (Farmer Boysin albumi) (2004) *The Other Side (Godsmackin albumi) (2004) *The Other Side (The Outhere Brothersin albumi) (1998) *The Other Side (Wynonna Juddin albumi) (1997) *The Other Side (Nina Skyn EP) (2010) Kappaleet * "The Other Side" (Aerosmithin kappale) (1989) * "The Other Side", kappale Sloanin albumilta Parallel Play (2008) * "The Other Side", kappale Afro Celt Sound Systemin albumilta Seed * "The Other Side", kappale Aleksander Denstad Withilta (2006) * "The Other Side" (Charlie Majorin kappale) (1994) * "The Other Side", kappale Clannadin albumilta Banba * "The Other Side (Bruno Marsin kappale)", kappale Bruno Mars EP:lta It's Better If You Don't Understand (2010) * "The Other Side", kappale Feyn albumilta Vértigo (2002) * "The Other Side", kappale David Grayn albumilta A New Day at Midnight (2002) * "The Other Side", kappale From First To Lastin albumilta From First To Last (2008) * "The Other Side" (Paul Van Dykin kappale) (2005) * "The Other Side" (Pendulumin kappale) (2008) * "The Other Side" (Sirenian kappale) (2007) * "The Other Side", kappale Toton albumilta Kingdom of Desire (1992) *"The Other Side", kappale The Dismemberment Planin albumilta Change (2001) *"Otherside", kappale Red Hot Chili Peppersin albumilta Californication (2000) * "Other Side", kappale the Scissor Sistersin albumilta Ta-Dah (2006) *"On the Other Side", kappale The Strokesin albumilta First Impressions of Earth *"The Other Side", kappale Tiny Timin albumilta God Bless Tiny Tim *"Other Side", kappale Rancidin albumilta Indestructible